Filmbonanza

Filmbonanza er et norsk filmprogram med Vegard Larsen som gikk på NRK2 fra 2010 til 2014. Programmet inneholdt filmanmeldelser, både fra publikum og fagpersoner, samt intervjuer med regissører og skuespillere, bakomklipp fra nye filmer og filmanbefalinger. Programmet var en del av NRKs satsing på kultur i 2010 og ble regnet som en del av «kulturstripa», der de tre andre var Nasjonalgalleriet, Lydverket og Bokprogrammet. 

Programmet ble hyllet av flere norske TV-anmeldere, og utropt til tidenes beste norske filmmagasin av VG.«Tidenes beste norske filmmagasin», VG 15. oktober 2010 Dagbladet gav det også gode kritikker.«Når så du sist en film bli slaktet på tv?», Dagbladet 15. september 2010

Første sesong hadde et seersnitt på 66 000. Noe som ble regnet som brukbart siden det var et kulturprogram på NRK2.«Kulturstripa flopper» , Kampanje 11. november 2010

Programmet etterfulgte Filmplaneten som ble avsluttet i 2008.

Referanser


Eksterne lenker
 TV-programmet på NRK Nett-TV 

Kategori:Norske filmprogrammer på TV
Kategori:Norske TV-produksjoner fra 2010-årene
Kategori:TV-produksjoner på NRK